عبدالرشید ابراهیموو

عبدالرشید ابراهیموْو (تاتار تۆرکجه‌سی: Габдрәшит Ибраһимов) تاتار ایجتیماعی خادیمی، یازیچی، یایینچی، ایسلام داعی‌سی، سیاستچی و قیریم تاتارلارینین بیرلیک حرکتینین باشلاییچی‌سی. میلادی ۱۸۵۷-جی ایلین آوریل آیینین ۲۳-ۆنده توْبل ویلایتینین تارا شهرینده دینی بیر عایله‌ده دوْغولموش‌دور. عبدالرشید باشلانغیچ دینی تعلیماتی سیبری مدرسه‌لرینده آلیب، ۱۸۷۹-۱۸۸۴ ایللری آراسیندا مدینهده تعلیماتینی ایدامه وئرمیشدیر. ۱۸۸۵-۱۸۹۲ ایللرده اؤز شهری تارا دا امام‌لیق، خطیب‌لیک و تدریس ائتمیشدیر. ۱۸۹۲-۱۸۹۵ ایللرینده اۇفا شهرینده دینی بیر قۇرومدا باش قاضی‌لیق ائتمیشدیر. عبدالرشید گزیچی ایدی و چوْخلو اؤلکه‌لری آسیا، اوروپا و آفریقادا گزمیشیدی. بۇ اؤلکه‌لردن تۆرکیه، میصر، حیجاز، فیلیسطین، ایتالیا، اتریش، فرانسه،بولغاریستان، صیربیستان، قافقاز، اوْرتا آسیا و ژاپنی آد آپارماق مۆمکون‌دور. عبدالرشید ابراهیموْو ژاپن سیاحتینده مئیجی دؤنمینده توْکیو مسجیدینین بیرینجی ایمامی و بۇ اؤلکه‌ده گئچیردیگی چاغدا ایسلام دعوتییله مشغول اوْلموشدور.

 قایناقلار 

بؤلمه:تورک سیاستچی‌لر
بؤلمه:تورک یازیچیلا‌ر
بؤلمه:جدیدچیلیک